બૉલીવુડના સુપર હીરો હૃતિક રોશન અને તેમના પત્ની સુઝાન ખાન વચ્ચે ગઈકાલે છુટાછેડા થઈ ગયાં . હૃતિકે પોતે આ વાતનો મીડિયા સામે સ્વીકાર કર્યો . મીડિયા સાથેની વાતચીતમાં હૃતિકે જણાવ્યું કે સુઝાને આ નિર્ણય કર્યો છે કે હવે તેઓ અમારા 13 વરસ જૂના સંબંધોને પૂરા કરવા માંગે છે . હૃતિકે જણાવ્યું કે આ અમારા સમગ્ર પરિવાર અને મારા પોતાના માટે ખૂબ જ દુઃખદ ક્ષણો છે . મુંબઈ ખાતેથી અમારા સંવાદદાતાએ જણાવ્યું કે ક્રિશ 3 ફિલ્મ રિલીઝ થવા દરમિયાનથી હૃતિક રોશન અને સુઝાન રોશન વચ્ચેના સંબંધોમાં તિરાડની વાતો સામે આવતી હતી અને કહેવાતુ હતું કે બંને ટુંકમાં જ છુટાછેડા લઈ શકે છે . જોકે છુટાછેડાના કારણો અંગે નથી હૃતિકે કોઈ ખુલાસો કર્યો કે નથી સુઝાને . સૂત્રોની માનીએ તો બૉલીવુડની એક સુપર હિટ અભિનેત્રી આ છુટાછેડાનું કારણ છે . હૃતિક રોશન અને સુઝાન રોશન બાળપણના મિત્રો હતાં અને 2000માં બંનેએ લગ્ન કર્યા હતાં .